CELEX: 62011TN0297
Language: sl
Date: 2011-06-10 00:00:00
Title: Zadeva T-297/11: Tožba, vložena 10. junija 2011 – Buzzi Unicem proti Komisiji

30.7.2011   
            
            
               SL
            
            
               Uradni list Evropske unije
            
            
               C 226/28
            
         Tožba, vložena 10. junija 2011 – Buzzi Unicem proti Komisiji
   (Zadeva T-297/11)
   2011/C 226/56
   Jezik postopka: italijanščina
   
      Stranki
   
   
      Tožeča stranka: Buzzi Unicem SpA (Casale Monferrato, Italija) (zastopnika: C. Osti in A. Prastaro, odvetnika)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razglasi za ničen izpodbijani sklep v celoti zaradi neobstoja obrazložitve ali pomanjkljive obrazložitve in zato kršitve pravice tožeče stranke do obrambe ter načela dobrega upravljanja;
            
         
               —
            
            
               razglasi za ničen izpodbijani sklep v celoti zaradi prekoračitve ali zlorabe pooblastil s posledično prevalitvijo dokaznega bremena;
            
         
               —
            
            
               razglasi za ničen izpodbijani sklep v celoti ali delno zaradi prekoračitve pooblastil, ki jih ima Komisija na podlagi člena 18 Uredbe št. 1/2003, kršitve načel sorazmernosti in dobrega upravljanja, in neobstoja kontradiktornosti v nasprotju z dobro prakso Komisije;
            
         
               —
            
            
               Komisiji v vsakem primeru naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja pet tožbenih razlogov.
   
               1.
            
            
               Prvi tožbeni razlog: neobstoj obrazložitve oziroma pomanjkljiva obrazložitev, kršitev pravice do obrambe, kršitev načela dobrega upravljanja
               
                           —
                        
                        
                           Tožeča stranka trdi, da je z izpodbijanim sklepom kršena obveznost obrazložitve, ki jo ima Komisija, in pravica tožeče stranke do obrambe, ker v njem niso navedeni oziroma so zelo pomanjkljivo navedeni podatki o predmetu in namenu preiskave.
                        
                     
         
               2.
            
            
               Drugi tožbeni razlog: prekoračitev in zloraba pooblastil ter prevalitev dokaznega bremena
               
                           —
                        
                        
                           Tožeča stranka trdi, da je Komisija prekoračila in zlorabila pooblastila, ker bi morala zahteva za posredovanje podatkov služiti preverjanju indicev, ki jih Komisija že ima, in ne uvedbi popolne zbirke podatkov o trgu ob neobstoju indicev. S tem je kršeno tudi načelo domneve nedolžnosti s prevalitvijo dokaznega bremena.
                        
                     
         
               3.
            
            
               Tretji tožbeni razlog: prekoračitev pooblastil glede določb člena 18 Uredbe št. 1/2003
               
                           —
                        
                        
                           Tožeča stranka meni, da je Komisija glede na vrsto zahtev prekoračila pooblastila iz člena 18, po katerem lahko Komisija zahteva le potrebne podatke glede dejstev, ki jih podjetje lahko pozna, in zahteva posredovanje dokumentov, ki jih podjetje ima.
                        
                     
         
               4.
            
            
               Četrti tožbeni razlog: kršitev načela sorazmernosti, prekoračitev pooblastil glede na člen 18
               
                           —
                        
                        
                           Tožeča stranka trdi, da je z izpodbijanim sklepom prekoračen okvir potreb, določen v členu 18, in kršeno načelo sorazmernosti, ker niso bili izbrani ukrepi, ki bi bili za podjetje najmanj neugodni, ali ker so zahteve za tožečo stranko pretirano drage.
                        
                     
         
               5.
            
            
               Peti tožbeni razlog: kršitev dobre prakse Komisije in načela dobrega upravljanja
               
                           —
                        
                        
                           Tožeča stranka trdi, da je Komisija kršila svojo dobro prakso, ker je od tožeče stranke najprej zahtevala, naj poda pripombe na osnutek izpodbijanega sklepa, nato pa teh pripomb nikakor ni upoštevala, tudi glede na to, da se izpodbijani sklep zelo razlikuje od osnutka. Poleg tega trdi, da stalne spremembe zahtev kažejo na jasen dokaz o neskrbnosti, s katero je ravnala Komisija v nasprotju z načelom dobrega upravljanja.